PARANTUMISKOULU
Mitä usko on? 1/3
Hei. Tervetuloa seuraamaan Parantumiskoulu -ohjelmaa.
Jaan näissä jaksoissa opetusta erityisesti niille ihmisille, -
joilla on terveydellisiä ongelmia.
Mikäli se on sinunkin tilanteesi, on tärkeätä että kuulet -
Jumalan sanaa lakkaamatta. Näissä lähetyksissä kertaan tietoisesti -
joitakin periaatteita ja totuuksia, jotta kuulisit niitä toistuvasti.
Jeesus sanoo: "Jos te pysytte minun sanassani.... tulette tuntemaan -
totuuden, ja totuus on tekevä teidät vapaiksi".
Toivon näin käyvän sinullekin, ja siksi kertaan ja palaan asioihin...
Näin saat kasvaa ja vahvistaa uskoasi sanan kuulemisessa.
Tänään olen valinnut aiheeksi: Mitä on usko?
Niissä Raamatun kertomuksissa, joissa Jeesus parantaa sairaita, -
voit usein nähdä kirjoitetun, että "uskosi on sinua auttanut", -
tai "kaikki on mahdollista sille, joka uskoo".
Kirjoitan tämän pääotsikoksi nähtävillemme.
MITÄ ON USKO?
Siirryn heti katsomaan erästä Raamatun kertomusta, jossa -
uskosta puhutaan tosi selkeästi. Matt. 9:27-31 kuuluu näin: -
"Ja kun Jeesus kulki sieltä, seurasi häntä kaksi sokeaa -
huutaen ja sanoen: 'Daavidin poika, armahda meitä'.
Ja hänen mentyänsä huoneeseen sokeat tulivat hänen tykönsä; -
ja Jeesus sanoi heille: 'Uskotteko, että minä voin sen tehdä?'
He sanoivat hänelle: 'Uskomme, Herra'.
Silloin hän kosketti heidän silmiänsä ja sanoi: -
'Tapahtukoon teille uskonne mukaan'.
Ja heidän silmänsä aukenivat. Ja Jeesus varoitti heitä vakavasti sanoen:
"Katsokaa, ettei kukaan saa tästä tietää". Mutta he menivät pois -
ja levittivät sanomaa hänestä koko siihen maahan."
Tässä sanotaan se mistä äsken puhuin, eli -
"Tapahtukoon teille uskonne mukaan". Ensimmäiseksi -
kannattaa panna merkille se, mitä sokeat huutavat Jeesukselle, eli -
"Daavidin poika, armahda meitä".
Kiinnostava ajatus, jota ei yleensä ole liitetty parantumiseen.
He toivovat saavansa armahduksen -
ja kokevansa samalla myös parantumisen.
He olivat kuulleet, että kun Jeesus armahtaa, hän samalla parantaa.
Meidän tulee liittää parantuminen Jumalan armoon ja -
myötätuntoon. Eli Jumala haluaa parantaa ihmisiä, koska -
Hän rakastaa ihmisiä ja kokee myötätuntoa heitä kohtaan.
He huutavat tässä siksi, että toivovat Jumalan armahtavan heitä.
Mielenkiintoista on myös se, kuinka he seuraavat Jeesusta -
jatkaen epätoivoista huutamistaan.
Jeesus menee sisään huoneeseen ja sokeat tulevat hänen tykönsä.
Eli Jeesus ei ole se aloitteentekijä, -
joka olisi heti kysymässä, mitä nämä sokeat huutaessaan haluavat.
Jeesus jatkaa kulkuaan ja menee sisään. Mutta miksi näin?
Eikö hän huomannut tai kuullut heitä? Olen varma, että kuuli.
Mutta usko ylittää aina tavanomaisen mukavuusalueen -
pitäen tiukasti kiinni omasta odottamastaan tavoitteesta.
Sokeat pitävät kiinni tavoitteesta.
He haluavat Jeesuksen armahtavan, ja sitä kautta parantavan heidät.
Jeesus on poistumassa, mutta he lähtevät seuraamaan häntä.
Jeesuksen mentyä sisään, sokeat seuraavat häntä myös sinne.
Kristityt ovat välillä sisäistäneet ajatustavan, jonka mukaan he -
vaikeuksien kohdatessa odottavat jonkun rientävän heitä auttamaan.
Toisistamme välittäminen ja toistemme auttaminen ei ole väärin.
Seurakunnan pastorikin haluaa olla avuksi rohkaisten ihmisiä.
On tärkeätä, että apua tarvitseva ihminen itse tekee aloitteen.
Jaakobin kirje sanoo, että "Jos joku teistä sairastaa, kutsukoon -
tykönsä seurakunnan vanhimmat..." Sanatarkasti se tarkoittaa, että -
he - eli sairaat itse, kutsukoon...
Vaikeuksissa olevan ihmisen tulee itse oma-aloitteisesti tarttua -
Jumalaan ja Hänen sanaansa, jotta ongelmat ratkeaisivat.
Ihmeet tapahtuivat sen jälkeen, kun nämä sokeat olivat oma-aloitteisia.
He huutavat kovaäänisesti: "Daavidin poika, armahda meitä" -
ja tulevat itse Jeesuksen luo. Eli usko pistää liikkumaan -
ja toimimaan tavoittaakseen sen, mitä Jumala on sanassaan luvannut.
Joku voi nyt sanoa: "Olen niin vaikeuksien lannistama, että -
mistä löydän tarvittavan kaipuun?"
Mutta, kun ihminen pitää kiinni Jumalan sanasta, -
muuttaa se hänen odotuksiaan ja kaipaustaan.
Mikäli sinä tunnet itsesi tänään täysin lyödyksi, on tämä -
sinullekin oikea hetki tarrata kiinni Jumalan sanasta ja huutaa -
kuten sokeat huusivat Jeesukselle: "Armahda meitä". He näkivät siinä -
mahdollisuutensa parantumiseen, ja samoin voit tehdä myös sinä.
Mitä Jeesus kysyi sokeilta ensin, heidän tultuaan hänen luoksensa?
Jeesuksen ensimmäiseksi mainitsema asia on varmaan yksi tärkeimmistä!
Hän sanoo: "Uskotteko...?"
Välillä ihmiset ihmettelevät, miksi uskoa painotetaan niin paljon...
Voisimme vastata että pitää kysyä Jeesukselta, miksi hän teki niin.
Uskolla on erittäin vahva rooli ihmisen parantumisen kannalta.
Jotkut pelästyvät kuullessaan, kuinka oleellista usko on.
He pelkäävät ettei heidän uskonsa riitä, mutta oikeasti meidän -
tulee määrittää mitä usko on: Mistä se tulee ja kuinka se kasvaa?
Miksi tuomitsisimme itsemme olemaan kaikessa ainaisia epäonnistujia!
Parempi on Jumalan sanasta löytää vastaus siihen, mistä uskon saa.
Monille ihmisille on epäselvää, mitä usko oikeasti tarkoittaa.
Usko saatetaan sekoittaa esim. siihen miten käyttäydymme, -
eikä se ole Raamatun mukaan väärin.
Moni sanoo, että uskoni kieltää minua tekemästä sitä ja tätä -
huonoa tai pahaa asiaa...
Uskoa ei pitäisi nähdä elämäämme rajoittavana asiana.
Raamatun mukaan uskoa on varma luottamus Jumalan sanaan.
Tässä Jeesus kysyy: "Uskotteko, että minä voin sen tehdä?"
Toisin sanoin: "Uskotteko, että voin teidät parantaa?"
Eli Jeesus liittää heitä kohtaavan ihmeen heidän uskoonsa.
Olkaamme rehellisiä. Hän kysyy: -
"Uskotteko, että minä voin sen tehdä" siksi, että -
ilman uskoa ihmettä ei voisi tapahtua. Muuta ei tarvittaisi.
Jeesus kysyy "Uskotteko, että minä voin sen tehdä?"
Heidän tähän antamansa vastaus määrää sen, mitä sitten seuraa.
He olisivat voineet vastata: "Emme tiedä...ehkä...tiedä häntä..." -
mutta he vastaavat: "Uskomme Herra".
Tästä voimme nähdä, että he uskovat Jeesuksen voivan -
ja myös haluavan parantaa heidät.
Olen aiemminkin käsitellyt aihetta: Haluaako Jumala parantaa minut?
Raamattu kertoo pitalitautisesta miehestä, joka tuli Jeesuksen luo.
Hän sanoi: "Herra, jos tahdot, niin sinä voit minut puhdistaa".
Sen enempää miettimättä, Jeesus sanoi: "Minä tahdon; puhdistu".
Jos hän vastasi pitalitautiselle näin, vastaa hän jokaiselle samoin.
Välillä ihmiset rukoilevat Jumalaa sanoen: -
"Jumala, JOS haluat parantaa tämän ihmisen, niin pyydän..."
Rukous kuullostaa nöyrältä, mutta näin ei silti pitäisi rukoilla.
Tulee rukoilla asioita, jotka ovat meille Jumalan tahdon mukaisia.
Meidän ei pidä rukoilla sellaista, mitä Jumala ei halua meille tehdä.
Jumalan haluaa parantaa meidät, ja se ilmenee Raamatusta selkeästi.
Aiemmissa jaksoissa oli aiheena: Haluaako Jumala parantaa jokaisen?
Kävin läpi lukuisia Raamatun periaatteita, joista näkee että -
Jumala haluaa parantaa ihan jokaisen. Ja koska asia on näin, -
voimme rohkeasti mennä Jumalan eteen sanoen: "Isä, rukoilen -
Sinua parantamaan minut, sillä Sanasi mukaan, haluat niin tehdä".
Nämä sokeat ovat siitä jo täysin vakuuttuneita, -
ja kun Jeesus kysyy: "Uskotteko, että minä voin sen tehdä?" -
vastaavat he: "Uskomme, Herra". Nämä kaksi sanaa -
ilmaisevat heidän uskonsa, ja niin miehet saavat näkönsä.
Jotkut kysyvät mitä he voisivat tehdä, jotta saisivat kokea ihmeen.
Mitä erityistä pitäisi tehdä?
Tästä Raamatun kohdasta näemme kaksi perusasiaa, -
joista ensimmäisenä on usko siihen, mitä Jumala on sanassaan puhunut, -
ja toisena on oman uskosi rohkea ilmaiseminen.
Näiden kahden asian kautta nämä sairaat miehet parantuvat.
Usko ei ole monimutkaista.
Uskon asettuessa sydämeemme, ymmärrämme uskon koko olemuksen.
"He sanoivat: 'Uskomme, Herra'. Silloin hän kosketti heidän -
silmiänsä ja sanoi: 'Tapahtukoon teille uskonne mukaan'."
Jeesuksen sanat eivät ole sattumaa. Voimme ajatella sen olleen -
äärimmäistä uskoa, mutta heille tapahtui juuri kuten he uskoivat.
Toistan tämän vielä millään tavalla asiaa muuttamatta: -
"Tapahtukoon teille uskonne mukaan."
Näin tärkeän lauseen tulee olla nähtävillä, joten kirjaan ylös: -
TAPAHTUKOON TEILLE USKONNE MUKAAN!
Eli teille tapahtuu juuri niin, kuten uskotte.
En usko olevani mielivaltainen -
pohtiessani tätä lausetta käänteisessä muodossa eli näin: -
"Teille ei tapahdu mitään, mihin ette usko."
Tämä voi jonkun mielestä olla liian jyrkkä ilmaus.
Mutta sitähän tämä tarkoittaa, eli meille tapahtuu sen mukaan, -
mistä suumme puhuu ja mihin sydämessämme uskomme.
"Jeesus sanoi: 'Tapahtukoon teille uskonne mukaan'.
Ja heidän silmänsä aukenivat.
Ja Jeesus varoitti heitä vakavasti sanoen: -
'Katsokaa, ettei kukaan saa tästä tietää'.... "
Jotkut kysyvät, miksi Jeesus kielsi puhumasta tästä ihmeestä, -
kun joistakin toisista ihmeistä hän päinvastoin käski puhumaan...
Näemme Jeesuksen välillä julistavan Jumalan sanaa ihmisjoukoille.
Ehkä hän koki ihmeistä uteliaiden ihmisten hidastavan tätä toimintaa.
Joskus ihmeitä taas tarvittiin houkuttelemaan ihmisiä paikalle.
Eli Jumala kyllä tietää, mikä milloinkin on tilanne.
Mietitään vielä lausetta: Tapahtukoon teille uskonne mukaan.
Niin tapahtui heille - ja koska Jumala ei erottele ihmisiä, -
tapahtuu uskomme mukaan myös meille.
Jos sinulla on usko, sinun on mahdollista sitä myös kasvattaa.
Ei pidä syyllistää itseään eikä vähätella uskoaan.
Tutkitaan Jumalan sanaa ja katsotaan, onko meillä uskoa -
ja mitä voimme asian hyväksi tehdä.
Minä näen tässä kaavan, jota seuraamalla saan mahdollisuuden.
Jos Jumalan sanaan paneuduttuasi tunnet itsesi täysin tuomituksi, -
olet käsittänyt jotakin väärin.
Jumalan sana ei vain syyllistä tai tuomitse.
Se voi paljastaa rikkomuksemme, -
mutta aina puhutellessaan meitä, Jumala tarjoaa myös ratkaisut.
Jumala tarjoaa ratkaisuja, muutoksia ja ihmeitä!
Näille 2:lle sokealle se tapahtui.
He paranivat ja saivat näkönsä.
Miksi näin tapahtui? Siksi, että he olivat päättäneet uskoa, että -
Jeesus voi heidät parantaa.
Katsotaan nyt toista kertomusta kohdasta Mark. 9:14-19.
"Ja kun he tulivat opetuslasten luo, näkivät he paljon kansaa -
heidän ympärillään ja kirjanoppineita väittelemässä heidän kanssaan.
Ja kohta kun kaikki kansa hänet näki, hämmästyivät he -
ja riensivät hänen luoksensa... ...Ja hän kysyi heiltä: -
"Mitä te väittelette heidän kanssaan?"
Silloin vastasi eräs mies... "Opettaja, minä toin sinun tykösi poikani, -
jossa on mykkä henki. Ja missä vain se käy hänen kimppuunsa...
Ja minä sanoin sinun opetuslapsillesi, että he ajaisivat sen ulos, -
mutta he eivät kyenneet." Hän vastasi heille sanoen: "Voi, sinä -
epäuskoinen sukupolvi, kuinka kauan minun täytyy olla teidän luonanne?...
Tuokaa hänet minun tyköni"."
Eli mies tuo Jeesuksen opetuslasten luo poikansa, -
jossa asuva paha henki aiheuttaa pojalle pahoja sairaskohtauksia.
Hän pyytää opetuslapsia ajamaan sen ulos, mutta miehen arvion mukaan -
opetuslapset eivät kykene siihen. Jeesus antaa vastauksen, joka -
on suunnattu kaikille ympärillä olijoille, ei vain opetuslapsille.
Hän sanoo: "Voi, sinä epäuskoinen sukupolvi..." Eli taas kerran, -
Jeesus nostaa ensimmäiseksi esiin uskon merkityksen.
Miksi ihmettä ei tapahtunut? Jeesus nostaa ensin esiin uskon.
Joku voi taas kysyä, pitääkö uskoa näin painottaa ja korostaa...
Näemme Jeesuksenkin tehneen niin, joten usko on ehdottoman tärkeätä.
Jakeissa 20-23 sanotaan "Niin he toivat hänet hänen tykönsä.
Ja heti kun hän näki Jeesuksen, kouristi henki häntä, -
ja hän kaatui maahan, kieritteli itseään, ja hänestä lähti vaahto.
Ja Jeesus kysyi hänen isältään: "Kuinka kauan aikaa -
tätä on hänessä ollut?" Niin hän sanoi: "Pienestä pitäen.
Ja monesti se on heittänyt hänet milloin tuleen, milloin veteen... -
Mutta jos sinä jotakin voit, niin armahda meitä ja auta meitä."
Niin Jeesus sanoi hänelle: "'Jos voit!'
Kaikki on mahdollista sille, joka uskoo"."
Pysähdytään hetkeksi tähän.
Mies kertoo, miten poika on lapsesta asti ollut sairas, -
ja kuinka paha henki on aiheuttanut sairauskohtauksia.
Mies sanoo: "...jos..jotakin voit, niin armahda meitä ja auta meitä."
Tästä näemme miehen odottavan, että Jeesus ratkaisee ongelman.
Hän näkee Jeesuksen saarnaajana tai Jumalan palvelijana.
Hän ei käsittänyt Jeesuksen olevan Messias, Jumalan Poika.
Suurin osa Jeesuksen luo tulleista kuulijoista ei käsittänyt sitä.
He näkivät hänet palvelijana, saarnaajana, profeettana...
Mies esittää pyyntönsä Jeesukselle, ikään kuin Jeesus olisi saarnaaja.
"Mutta jos sinä jotakin voit, niin armahda meitä ja auta meitä."
Tässä on ongelma, johon minäkin olen pastorina törmännyt.
Näen usein, kuinka ihmiset etsivät ratkaisuja toisilta ihmisiltä.
"Saarnaaja, pastori, voitko mitenkään auttaa, jos mahdollista?"
"Sääli minua..." Kyllähän meidän tuleekin tuntea sääliä, mutta -
voimme auttaa heitä vain saamalla heidät ymmärtämään, että -
vain Jumala parantaa! Kyse ei siis ole esim. saarnaajan kyvyistä.
Jeesus ilmaisee asian juuri niin esittäen kysymyksen eri lailla.
"Mutta Jeesus sanoi hänelle:"...
Huomaa, että kun lause alkaa mutta-sanalla, -
haastaa se useimmiten edellistä lausetta.
"Mutta Jeesus sanoi hänelle: 'Jos voit!' Eli Jeesus ihmettelee tätä!
Hän jatkaa: "Kaikki on mahdollista sille, joka uskoo".
Eli kun sinä päätät uskoa, on tämä mahdollista myös sinulle!
Hän sanoo: "Kaikki on mahdollista sille, joka uskoo".
Kyse ei ole siitä, pystynkö vai kykenenkö minä - vaan siitä, -
päätätkö sinä uskoa. Jumala tarjoaa tätä tänäkin päivänä, myös sinulle.
Tällaisen ihmeen voit kokea sinäkin, kun päätät uskoa!
"Ja heti lapsen isä huusi ja sanoi: 'Minä uskon; auta minun epäuskoani'
Hän päättää uskoa vaikka vähän hatarastikin, ja silti saa ihmeen!
"Mutta kun Jeesus näki, että kansaa riensi sinne, nuhteli hän -
saastaista henkeä ja sanoi sille: "Sinä mykkä ja kuuro henki, -
minä käsken sinua: lähde ulos hänestä, äläkä enää häneen mene".
Niin se huusi ja kouristi häntä kovasti ja lähti ulos.
Ja hän kävi ikäänkuin kuolleeksi, niin että monet sanoivat: "Hän kuoli".
Mutta Jeesus tarttui hänen käteensä ja nosti hänet ylös. Ja hän nousi.
Ja kun Jeesus oli mennyt huonee- seen, niin hänen opetuslapsensa -
kysyivät häneltä eriksensä: "Miksi emme me voineet ajaa sitä ulos?"
Hän sanoi heille: "Tätä lajia ei saa lähtemään ulos muulla kuin -
rukouksella ja paastolla"."
Eli Jeesuksen mukaan ihmeen syntyyn tarvitaan myös rukousta.
Varmaankin rukous valmisti Jeesusta tilanteeseen, -
jossa hän valitsisi miehelle oikeat sanat ja arvioisi tämän uskon.
Juuri tämä uskoon liittyvä asia meidän tulee pitää mielessämme.
Monet ihmeet jäävät syntymättä, elleivät ihmiset -
päätä uskoa sitä, mitä Jumalan sana on heille puhumassa.
Näinhän meistä tuli kristittyjäkin. Entä miten me pelastuimme?
Joku puhui sinulle Jeesuksesta ja ehkä Jumalan rakkaudestakin...
Kuultuasi siitä, ymmärsit sen olevan totta!
Tämän jälkeen rukoilit ja lausuit julki oman uskosi.
Pyysit Jeesusta tulemaan sydämeesi, antamaan rikkomuksesi anteeksi -
ja puhdistamaan sinut vääryydestä. Kiitit jokapäiväisestä elämästä...
Tunnustit eri tavoin Jeesuksen olevan sinun Herrasi.
Uskoit sydämessä, puhuit suullasi, uudestisynnyit ja pelastuit.
Ennen uskonpäätöstäsi mitään ei tapahtunut, -
etkä ollut pelastettu.
Mutta heti kun teit valinnan ja päätit uskoa - alkoi tapahtumaan.
Sait kokea pelastuksen ja sait iankaikkisen elämän!
Parantumiseen liittyvä periaate toimii täysin samalla tavalla.
Kuulet Jumalan haluavan parantaa sinut ja haluavan auttaa sinua.
Jumala on rakkaus. Hän rakastaa sinua ja haluaa parantaa sinut.
Haluan kannustaa sinua rohkeasti tarttumaan Jumalan puheeseen, -
sillä Jumalan sana synnyttää sinussa uskoa.
Katson lopuksi Raamatun kohtaa Paavalin kirjeestä heprealaisille.
Luen sinulle kohdasta Hepr. 11:1, jossa sanotaan: -
"Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Uskon olemus ilmenee tästä hyvin: -
"Usko on luja luottamus siihen, mitä toivotaan, -
ojentautuminen sen mukaan, mikä ei näy."
Kun tänään kuuntelit Jumalan sanan opetusta, sait uskon, sillä -
Raamatun mukaan usko tulee kuulemisesta.
Siksi on jatkuvasti kuunneltava näitä periaatteita ja totuuksia.
Kuuntele samoja totuuksia aina uudestaan niihen syventyen.
On tärkeätä, että itse avaat Raamatun ja itse syvennyt siihen.
Näin Jumalan sana uppoaa sydämeesi ja alkaa muuttaa elämääsi.
Jumalan sanan avulla voit parantua, sillä sen kautta saat uskon.
Joka on tänään minua odotuksin kuunnellut, saa sydämeensä uskon.
Tärkeintä on, että alat itse säännöllisesti tutkia Raamattua, -
jotta uskosi alkaisi kasvamaan. Voisit sanoa, kuten ne sokeat: -
"Uskomme Herra, että sinä voit meidät parantaa."
Tai voisit sanoa kuten mykän pojan isä: "Minä uskon".
Yhtä tärkeätä on vastata kysymykseen - päätätkö uskoa?
Uskothan, että Jumala haluaa auttaa ja parantaa sinut. Ole siunattu!
Tallinnan Hoosianna-seurakunnan Parantumiskoulu
Suomennos: Irene Tarkka